ඒ අනුව එක්සත් ජනතා නිදහස් සන්ධානය නියෝජනය කරන පළාත් සභාවේ හිටපු සභාපති ආරියවතී ගලප්පත්ති අධ්‍යාපන සහ ඉඩම් සංවර්ධන ඇමතිවරිය ලෙස ද, මුස්ලිම් කොංග්‍රසය නියෝජනය කරන එම්.අයි. මන්සූර්, නිවාස හා මහාමාර්ග අමාත්‍යවරයා ලෙස පත් කර ඇති බව සඳහන්.නව පත්වීම් දෙකත් සමඟ මුස්ලිම් කොංග්‍රසයට නැගෙනහිර පළාත් සභාවේ මහඇමති ධුරය සමඟ අමාත්‍ය ධුර 2ක්, දෙමළ ජාතික සන්ධානයට අමාත්‍ය ධුර දෙකක් සහ එක්සත් ජනතා නිදහස් සන්ධානයට එක් අමාත්‍ය ධුරයක් හිමි වනු ඇති.පසුගිය ජනාධිපතිවරණයෙන් පසු නැගෙනහිර පළාත් සභාවේ මහඇමති ධුරය වෙනස් වූ අතර නිදහස් පක්ෂය නියෝජනය කළ නජීඞ් ඒ මජීඞ් වෙනුවට පසුගිය 6 වන දා මුස්ලිම් කොංග්‍රසයේ නසීර් අහමඞ් මහඇමති ධුරයට පත්වුණා.